Sælgere af sommerhuse har større tålmodighed med at få solgt huset end sælgere på ejerboligmarkedet i øvrigt. Det konstaterer Realkredit Danmark i en ny analyse af markedet for sommerhuse. Udbudstiden er længere og priserne sættes højt, viser analysen. Det betyder også, at køberne skal se sig for, da de ellers risikerer at købe for dyrt. Den gennemsnitlige udbudstid er på 437 dage mod 250-300 dage for lejligheder og parcelhuse. Salgstiden er på 260 dage mod 160-200 dage for andre ejerboliger. Samtidig er udbuddet af sommerhuse steget langt mere de senere år end udbuddet af andre ejerboliger. merhuse har større tålmodighed med at få solgt huset end sælgere på ejerboligmarkedet i øvrigt. Det konstaterer Realkredit Danmark i en ny analyse af markedet for sommerhuse. Udbudstiden er længere og priserne sættes højt, viser analysen. Det betyder også, at køberne skal se sig for, da de ellers risikerer at købe for dyrt. Den gennemsnitlige udbudstid er på 437 dage mod 250-300 dage for lejligheder og parcelhuse. Salgstiden er på 260 dage mod 160-200 dage for andre ejerboliger. Samtidig er udbuddet af sommerhuse steget langt mere de senere år end udbuddet af andre ejerboliger. - Det kan indikere, at interessen for køb af sommerhus er kølnet mere som følge af den økonomiske krise, da sommerhuse har karakter af et luksusgode, hedder det i analysen. Men der kan også være tale om, at priserne på sommerhuse ikke er blevet tilpasset de aktuelle markedsniveauer. Udbudsprisen er i gennemsnit sat hele 15 procent for højt - svarende til et nedslag på cirka 230.000 kroner for et sommerhus på 85 kvadratmeter. Problemet for køberne er imidlertid, at nogle huse er sat med en skarp pris - mens andre altså udbydes for dyrt. Hvis man automatisk forventer en markant lavere pris end udbudsprisen, risikerer man at gå glip af "drømmehuset", konstateres det i analysen. - Det er vigtigt for den potentielle køber at gøre sit hjemmearbejde ordentligt og se nærmere på den senere tids salgspriser i området, lyder opfordringen fra Realkredit Danmark. Der er en række grunde til, at sælgerne kan tage salgsprocessen med ro. Selv om friværdien er faldet betydeligt siden 2007, så har den typiske sommerhusejer stadig et overskud på 800.000 kroner i sommerhuset. Samtidig er belåningen typisk ret lav, ligesom renterne holder sig i bund. Dertil kommer, at et højere fradrag ved lejeindtægt har gjort det lettere at få sommerhusøkonomien til at løbe rundt via udlejning. /ritzau/

Referat:
Sælgere af som Sommerhusejerne tager sig god tid til at få huset solgt - og købere skal se sig for, lyder det i ny analyse.